b'\n_START_ARTICLE_\nComuna Gr\xc4\x83nice\xc8\x99ti, Suceava\n_START_SECTION_\nIstoric\n_START_PARAGRAPH_\nPrima atestare documentar\xc4\x83 a satului Gr\xc4\x83nice\xc8\x99ti dateaz\xc4\x83 din 15 martie 1490, c\xc3\xa2nd \xc8\x98tefan cel Mare a \xc3\xaent\xc4\x83rit Episcopiei de R\xc4\x83d\xc4\x83u\xc8\x9bi dreptul de st\xc4\x83p\xc3\xa2nire a 50 de sate "care au fost date de ... Alexandru voievod".\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011, popula\xc8\x9bia comunei Gr\xc4\x83nice\xc8\x99ti se ridic\xc4\x83 la 4.440 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 4.929\xc2\xa0de\xc2\xa0locuitori. Majoritatea locuitorilor sunt rom\xc3\xa2ni (97,32%). Pentru 2,52% din popula\xc8\x9bie, apartenen\xc8\x9ba etnic\xc4\x83 nu este cunoscut\xc4\x83._NEWLINE_Din punct de vedere confesional, majoritatea locuitorilor sunt ortodoc\xc8\x99i (66,94%), dar exist\xc4\x83 \xc8\x99i minorit\xc4\x83\xc8\x9bi de penticostali (26,96%) \xc8\x99i cre\xc8\x99tini dup\xc4\x83 evanghelie (2,3%). Pentru 2,7% din popula\xc8\x9bie, nu este cunoscut\xc4\x83 apartenen\xc8\x9ba confesional\xc4\x83.\n_START_SECTION_\nRecens\xc4\x83m\xc3\xa2ntul din 1930\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 1930, popula\xc8\x9bia comunei Gr\xc4\x83nice\xc8\x99ti se ridica la 1611 locuitori. Majoritatea locuitorilor erau rom\xc3\xa2ni (98,2%), cu o minoritate de evrei (0,6%) \xc8\x99i una de polonezi (0,7%). Alte persoane s-au declarat: ruteni (3 persoane), germani (6 persoane). Din punct de vedere confesional, majoritatea locuitorilor erau ortodoc\xc8\x99i (97,0%), dar existau \xc8\x99i romano-catolici (0,85%), mozaici (0,6%). Alte persoane au declarat: greco-catolici (2 persoane) \xc8\x99i bapti\xc8\x99ti (4 persoane).'